laion/Wikipedia-Exotic huggingface dataset:
אוסאמה בן לאדן (פיל)

אוסאמה בן לאדן (באנגלית: Osama bin Laden) היה פיל אסייתי שנקרא על שם הטרוריסט אוסאמה בן לאדן. הוא אחראי על לפחות 27 מקרי מוות של אנשים במחוז סוניטפור במדינת אסאם שבהודו בשנים 2004–2006, ועל הרס רב של רכוש. הוא נורה למוות בדצמבר 2006. אוסאמה בן לאדן היה פיל אסייתי. הוא נקרא על ידי המקומיים על שם הטרוריסט אוסאמה בן לאדן, משום שהשליט טרור במחוז סוניטפור במדינת אסאם שבהודו. הוא החל להיקרא בשם זה לאחר שמספר מקרי המוות שגרם הפך להיות דו-ספרתי. הפיל, שההערכות הן שהיה בגיל 45–50 שנים, היה בגובה של 2.7–3 מטרים. הוא לא פחד מאש או חזיזים. הפיל הרג 27 בני אדם, 14 מתוכם בששת החודשים שקדמו למותו. בדצמבר 2006 הוצאה על הפיל הכרזת "לירות על מנת להרוג", שהייתה בעלת תוקף עד לסוף החודש. ב-18 בדצמבר 2006 דווח כי הפיל נראה במטע תה בעיירה קטנה, 140 קילומטרים צפונית לגוואהטי. המקומיים השתמשו בתופים ובאש כדי ללכוד אותו בפינת המטע. הוא החל לרוץ לכיוון הציידים, והצייד דיפן פוקאן הרג אותו. בימים שלאחר מותו חששו החקלאים באזור מנקמה עתידית של הפילים באזור, אך החששות התבדו. הוא זוהה כ"אוסאמה בן לאדן" משום שלא היו לו חטים. עם זאת, מקומיים רבים ואנשי צער בעלי-חיים טענו כי הפיל כלל אינו הפיל הנכון, משום שהוא נורה במרחק של כ-80 קילומטרים מהאזור בו הוא היה מסתובב בדרך כלל. הם האשימו את הפקידים הממשלתיים בכך שירו בפיל חף מפשע רק כדי להרגיע את הרוחות, וקברו אותו במהירות כדי שלא יספיקו לבדוק את טביעות רגליו ולאמת את זהותו. בשנת 2008 פעל באזור ג'הרקאנד פיל נוסף שכונה "אוסאמה בן לאדן". הוא נורה ונהרג לאחר שהרג 17 אנשים ופצע עשרות נוספים. תמונה של הפיל "אוסאמה בן לאדן" הרוג, באתר USA Today "Authorities in India hunting killer elephant named after Osama bin Laden". WAFF. נבדק ב-3 בינואר 2015. {{cite web}}: (עזרה) "India's killer elephant shot dead". BBC News. 2006-12-17. נבדק ב-2013-04-23. "Serial killer elephant shot dead in India". NBC News. 2006-12-17. נבדק ב-2013-04-23. Bignell, Paul (2006-12-18). "'Osama' the serial killer elephant is shot dead – or is he?". The Independent. נבדק ב-2015-01-02. "Killer elephant named after Osama bin Laden slain". USA Today. Guwahati, India. 18 בדצמבר 2006. נבדק ב-2 בינואר 2015. {{cite news}}: (עזרה) robertevans, 5 Terrifying Serial Killers Who Happened to Be Animals, Cracked.com, ‏2012-03-27 (באנגלית) AP, Serial killer elephant shot dead in India, msnbc.com, ‏2006-12-17 (באנגלית) Osama bin Laden shot dead, Metro, ‏2006-12-17 (באנגלית) "Osama Bin Laden" shot dead in India, news.asiantown.net (ארכיון) "Killer elephant "Osama" shot dead in Jharkhand". Reuters (באנגלית). 2008-05-31. נבדק ב-2019-12-15. Cdmartini, Chuck's Weird World: Osama Bin Laden Shot Dead...Again!, Chuck's Weird World, ‏2008-05-31
איכתיובנטור

איכתיובנטור (שם מדעי: Ichthyovenator; מילולית: "צייד דגים") הוא סוג דינוזאור ממשפחת הספינוזאוריים, אשר התקיים במהלך הקרטיקון התחתון בדרום-מזרח אסיה. המאובנים שלו התגלו בלאוס בתצורות גרס סופריוס (אנ'), לצד מיני זאורופודים כמו הטיטאנוזאורוס וההדרוזאור מנדסצ'ורוזאורוס (Mandschurosaurus). האיכתיובנטור הוא השני שבספינוזאור שהתגלו באסיה, לצד הסיאמוזאורוס. הוא תואר בשנת 2012 בידי רונאן איילין וצוותו. הסוג כלל מין אחד - Ichthyovenator laosensis, אשר נקרא על שם הימצאותו בלאוס. מין זה דמה מעט לספינוזאורוס אך היה קטן בהרבה, באורך 8.5 מטר ומשקל של 2 טון בממוצע. הוא ידוע מחוליות מגודלות מגבו, החלק הקדמי של הזנב והחוליות שמעל אגן הירכיים. הממצאים משווים לו מראה בעל "מפרש" נמוך שהיה שונה מזה של הספינוזאורוס והיה נמוך יותר ומופרד לשני חלקים: אחד שהחל מהעורף עד האגן ואחד בחלק האחורי של האגן עד לחלק העליון של הזנב. מראה זה עשה אותו דומה למין הקרכרודונטוזאור קונקוונטור וחלק מהחוקרים סברו שהיה שייך למשפחה האחרונה. אולם שאר החלקים מזכירים את עצמות הספינוזאורוס. ככל הנראה הוא היה צייד דגים שארב במים הרדודים ואף שחה במרדף אחרי דגים בנהרות של לאוס הקרטיקונית. מדיה וקבצים בנושא איכתיובנטור בוויקישיתוף איכתיובנטור, באתר האנציקלופדיה של החיים (באנגלית) איכתיובנטור, באתר GBIF (באנגלית)
יחסי לוקסמבורג–קזחסטן

יחסי לוקסמבורג–קזחסטן הם היחסים הדיפלומטיים הרשמיים שבין הדוכסות הגדולה של לוקסמבורג לבין רפובליקת קזחסטן. בין הדוכסות הגדולה של לוקסמבורג לבין רפובליקת קזחסטן מתקיימים יחסים דיפלומטיים רשמיים. ב-1 ביוני 1992 הכירה לוקסמבורג בעצמאותה של קזחסטן מברית המועצות ומהרפובליקה הסובייטית הסוציאליסטית הקזחית. ב-29 ביוני באותה השנה כוננו לראשונה יחסים דיפלומטיים רשמיים בין קזחסטן לבין לוקסמבורג. האינטרסים הלוקסמבורגיים בקזחסטן מיוצגים באמצעות שגרירות לוקסמבורג ברוסיה, האינטרסים הקזחיים בלוקסמבורג מיוצגים באמצעות שגרירות קזחסטן בבלגיה. בין 26 ביוני לבין ה-28 ביוני 2008, ראש ממשלת לוקסמבורג ז'אן-קלוד יונקר ביקר באופן רשמי בקזחסטן. במהלך הביקור התקיימו חילופי אותות כבוד בין קזחסטן ללוקסמבורג. ב-2010 התקיימה ועידת OSCE באלמטי, ראש המשלחת הלוקסמבורגית היה סגן ראש הממשלה של לוקסמבורג ושר החוץ. באותה השנה ביקר סגן ראש הממשלה גם בנור-סולטן. בשנת 2015 ביקר ראש ממשלת לוקסמבורג קסבייה בטל בקזחסטן. במסגרת הביקורים הללו וביקורים נוספים שהתקיימו, נחתמו בין לוקסמבורג לבין קזחסטן הסכמים שהבולטים שבהם הם: הסכם בנושא שירותי אוויר בין קזחסטן ללוקסמבורג ומזכר הבנות בין הבנק הלאומי של קזחסטן לסוכנות הטכנולוגיה הפיננסית של לוקסמבורג. קזחסטן אינה מיוצגת בלוקסמבורג בדרג השגרירות. קזחסטן מיוצגת בלוקסמבורג בדרג הקונסולרי באמצעות קונסוליה רשמית שהיא מחזיקה בלוקסמבורג סיטי, בירת המדינה. לוקסמבורג אינה מיוצגת בקזחסטן בדרג השגרירות. לוקסמבורג מיוצגת בקזחסטן בדרג הקונסולרי באמצעות שתי קונסוליות רשמיות שהיא מחזיקה בערים: נור-סולטן (בירת המדינה), ואלמטי. לוקסמבורג האמינה את שגרירותה שבמוסקבה, בירת רוסיה הסמוכה, על קזחסטן. מדיה וקבצים בנושא יחסי לוקסמבורג–קזחסטן בוויקישיתוף Kazakhstan - Luxembourg, אתר משרד החוץ של קזחסטן CONSULATE OF KAZAKHSTAN IN LUXEMBOURG VILLE, LUXEMBOURG CONSULATE OF LUXEMBOURG IN NUR-SULTAN, KAZAKHSTAN CONSULATE OF LUXEMBOURG IN ALMATY, KAZAKHSTAN
הלצ'קרפטור

הלצ'קרפטור (שם מדעי: Halszkaraptor; מילולית: "השודד של הלצ'קה") הוא סוג של דינוזאור ממשפחת הדרומאוזאוריים אשר התקיים באזור מונגוליה של ימינו בתור הקרטיקון, לפני 71–75 מיליון שנה. דינוזאור זה קרוי על שם החוקרת ההונגרית הלצ'קה אוסמולסקה (אנ'), אשר חקרה מאובנים רבים במדבר גובי. סוג זה הוגדר ב-2017 וכלל מין יחיד, Halszkaraptor escuilliei. שם המין נקרא על האספן פרנסיס אסקווילי (François Escuillié), אשר נתן את הממצאים למוזיאון. מאובני ההלצ'קרפטור נתגלו במונגוליה, כאשר נאספו בצורה לא חוקית ונמכר ליפן ובריטניה לאוספי מאובנים. המאובנים נאספו בידי חברת סוחרים והובאו למוזיאון הטבע של בלגיה, שם הם נחקרו. בהמשך הם הוחזרו למונגוליה. השלדים שנמצאו היו במצב שלם יחסית, בדומה למאובנים רבים שנתגלו במדבר גובי. מבנה גופו של דרומזאור זה הגיע לגודל של ברכייה ורימז שבעליו היה יצור חצי-מיימי, בעל מבנה הדומה לעופות מים מודרניות. אורך הראש הגיע לשבע ס"מ, אורך הצוואר 20 ס"מ והיו לו טפרים בכפות רגליו בדומה לוולוצירפטור. הדינוזאור היה כנראה מכוסה בנוצות ששמרו על בידודו במים. הוא היה בעל צוואר כמו של ברבור ומבנה הגפיים היה קצר וייתכן שדמה לכנפי פינגוויניים. הזנב שלו היה קצר וגם מבנה עמוד השדרה רמז שהיה חסר יציבות ביבשה. ההלצ'קרפטור היה, ככל הנראה, שחיין זריז אשר רדף אחרי דגים במימי המדבר הקדום (שבעבר היה הרבה פחות יבש והכיל מקווי מים שונים סביבו). עם זאת, הוא נע גם על היבשה וקינן על אדמה יבשה, דבר שהופך אותו לדינוזאור התרופוד היחיד שחי במקווי מים, לצד בני משפחת הספינוזאוריים. מדיה וקבצים בנושא הלצ'קרפטור בוויקישיתוף הלצ'קרפטור, באתר האנציקלופדיה של החיים (באנגלית) Sid Perkins, "This duck-faced dinosaur took a rare plunge back into water". Science. December 6, 2017
ליה שטרן

ליה שטרן (ברומנית: Lya Stern; נולדה ב-1950) היא כנרית יהודיה-אמריקאית ילידת רומניה. ליה שטרן (וייס מהבית) נולדה למשפחה יהודית בקלוז', רומניה ועברה לארצות הברית בנעוריה. שטרן היא כנרת ומורה לכינור. היא נשואה ללארי שטרן ואם לשני ילדים. בתקופת לימודיה אצל שניים מתלמידיו של ליאופולד אאואר, (רפאל ברונשטיין ויאשה חפץ), הייתה ליה שטרן תושבת ניו יורק ולוס אנג'לס, שם ניגנה ולימדה כינור. כיום היא גרה בוושינגטון הבירה ומכהנת כיושבת ראש של תוכנית התעודה לקשתנים ASTA. לימודי השתלמות בכיתת האמן לכינור של יאשה חפץ באוניברסיטת דרום קליפורניה. תואר מוסמך בהצטיינות בנגינה בכינור, אוניברסיטת דרום קליפורניה. תואר בוגר בנגינה בכינור, בית הספר למוזיקה של מנהטן. לימודי המשך בנגינת סולו, תזמורת ומוזיקה קאמרית: אוניברסיטת ייל, ניו הייבן, קונטיקט דרטמות' קולג', הנובר, ניו המפשייר קניילזל הול, בלו היל, מיין ליה שטרן, באתר AllMusic (באנגלית) ליה שטרן, באתר MusicBrainz (באנגלית) ליה שטרן, באתר Discogs (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
שרינגזאורוס

שרינגזאורוס (שם מדעי: Shringasaurus; פירוש השם: בסנסקריט: "śṛṅga" - קרן, ביוונית: "sauros" - לטאה, כלומר: "לטאה מקורננת") הוא סוג נכחד של זוחל דיאפסידי שחי באמצע תור הטריאס, בתחילת עידן המזוזואיקון. סוג זה כלל מין אחד - Shringasaurus indicus, שהוגדר בשנת 2017. המאובנים שלו התגלו במדינת מאדהיה פרדש שבצפון הודו. יצור זה השתייך למשפחת הדיאפסידים הנכחדת Azendohsauridae (בה היה גם האזנדוזאורוס), אשר אינה קרובה לשום זוחל מודרני והיא בעלת קרבה לטרילופוזאורוס מאמריקה הצפונית. יצור זה שהגיע לאורך של 3 עד 4 מטרים היה בעל מבנה מגושם וגוף דמוי חבית עם גפיים קצרות, כלוב צלעות רחב ושטוח וזנב קצר. הוא היה בעל צוואר ארוך וראש קטן בעל שיניים שטוחות שהותאמו ללעיסת צמחייה. על הראש צמחו זוג קרניים עבות דומות לקרני ג'ירף מתוך עצם המצח ומעל העור והגב צמחו שורות דוקרנים קצרים וישרים. ייתכן שהוא תפס את הגומחה האקלוגית של הפרוזאורופודים מהטריאס העליון והיורה ותלש עלים מהעצים. אולי היה בעל דו-צורתיות זוויגית והקרניים שימשו את הזכרים במאבק אחרי נקבות, בדומה לקרניהם של אנטילופות קצרות-קרן. אצל חלק מהמאובנים שנמצאו התגלו עדויות לדלקת פרקים קדומה. גלריה מדיה וקבצים בנושא שרינגזאורוס בוויקישיתוף שרינגזאורוס, באתר GBIF (באנגלית)
לודמילה אוליאנובסקה

לודמילה אוליאנובסקה (באוקראינית: Людмила Олександрівна Оляновська;‏ נולדה ב-22 בפברואר 1993 בכפר סולובקיבצי) היא אתלטית אוקראינית שהשתתפה בתחרויות הליכה תחרותית. לודמילה אוליאנובסקה החלה להתאמן בגיל צעיר. בשנת 2013 היא ניצחה באליפות אוקראינה ונשלחה לאליפות אירופה לצעירים בה סיימה במקום השני. בשנת 2014 היא השתתפה באליפות אירופה לבוגרים וזכתה במקום השני בהליכה ל-20 ק"מ. בשנת 2015 היא זכתה במדליית ארד באליפות העולם. היא בעלית שיאי אוקראינה להליכה תחרותית ל-5 ק"מ ול-20 ק"מ. בשנת 2017, בהתאם להחלטת איגוד האתלטיקה של אוקראינה היא הואשמה בלקיחת תמריצים אסורים והושעתה מפעליות ספורטיבית עד לנובמבר 2019. מדיה וקבצים בנושא לודמילה אוליאנובסקה בוויקישיתוף לודמילה אוליאנובסקה, באתר olympedia.org לודמילה אוליאנובסקה, באתר התאחדות האתלטיקה הבין-לאומית לודמילה אוליאנובסקה, באתר Track and Field (נשים) החלטת האיגוד האוקראיני
נותוזאוראים

נותוזאוראים (שם מדעי: Nothosauroidea) היא סדרת זוחלים ימיים נכחדת מקבוצת הדיאפסידה, חלק מהזאורופטריגיים. יצורים אלה היו מהראשונים שבזוחלים שהחלו לחזור לים (כהיפוך אבולוציוני מהתפתחות הדו-חיים ודגי הריאות לחיים על היבשה). הם התקיימו במשך תור הטריאס ונכחדו עם סופו, כנראה מתחרות עם מינים מתקדמים מהם. רובם היו קטנים יחסית, קצרים יותר משלושה מטרים אך חלקם כמו הנותוזאורוס הגיעו לאורך של שבעה מטרים. במראם הם דמו מעט לאריות ים והיו חצי-מימיים עם רגליים קצרות הדומות לסנפירים אך מותאמות גם להליכה יבשתית, כך שיכלו לעלות לחופים. זנבם הארוך עזר לייצב אותם ואולי שימש כהגה. היה להם צוואר ארוך כמו של פלסיוזאורים והראש היה מוארך ושטוח, מלא בשיניים מחודדות. צורתם תנועתם הייתה מעט נחשית יותר מהפלסיוזאורים. ייתכן שאלו היו אבותיהם של הפליוזאורים ששלטו בימים במהלך שאר המזוזואיקון. הם שלטו בימים ודגו דגים ודיונונים בשחייה מהירה. סוג Dawazisaurus? קבוצה Pachypleurosauria? סוג Diandongosaurus סוג ?Hanosaurus? סוג Majiashanosaurus? סוג Qianxisaurus? סוג Wumengosaurus? משפחה Keichousauridae משפחה Pachypleurosauridae קבוצה Nothosauria משפחה Simosauridae משפחה נותוזאוריים (Nothosauridae) משפחה Pistosauridae? מדיה וקבצים בנושא נותוזאוראים בוויקישיתוף נותוזאוראים, באתר האנציקלופדיה של החיים (באנגלית)
נותוזאוריים

נותוזאוריים (שם מדעי: Nothosauridae) היא משפחה של זוחלים ימיים קדומים מסדרת הנותוזאוראים שבזאורופטריגיים. בני משפחה זו התפתחו במשך תור הטריאס, מתחילת המזוזואיקון ושלטו באוקיינוסים ובימים הקדומים. המאובנים שלהם התגלו במגוון אזורים, בין השאר בסין, צרפת, גרמניה, ישראל, איטליה, יוון, הולנד, רוסיה, שווייץ ובצפון אפריקה. המשפחה נקראת על שם הסוג נותוזאורוס שפירוש שמו הוא: "לטאה מזויפת". במראם הם דמו לפליוזאורים שהתקיימו ביורה ובקרטיקון. הם היו קטנים יותר באורך של 3 עד 7 מטרים והיו אמפיביים, בעלי אורח חיים דומה לכלבי ים או לאריות ים. הם היו בעלי צוואר ארוך, ראש קטן ומוארך בעל שיניים חרוטיות רבות, זנב ארוך וגפיים קצרות בעלות אצבעות ששימשו כנראה להיגוי במים. הם היו ציידים מהירים של דגים, רכיכות ויצורים דומים ואולי אף זוחלים ימיים. סוג Germanosaurus תת-משפחה Lariosaurinae סוג צרסיוזאורוס (Ceresiosaurus) סוג Lariosaurus סוג Silvestrosaurus תת-משפחה Nothosaurinae סוג נותוזאורוס (Nothosaurus) מדיה וקבצים בנושא נותוזאוריים בוויקישיתוף נותוזאוריים, באתר GBIF (באנגלית)
הר קייזר

הר קייזר או הר קיזר (באנגלית: Mount Keyser) הוא הר בחלק המזרחי של הרי טולה בארץ אנדרבי, שבאנטארקטיקה. ההר ממוקם 6 קילומטרים מזרחית - צפון-מזרחית להר ריידר. ההר מופה בהתבסס על תצלומי אוויר, שצולמו ממטוסי משלחת החקר האנטארקטית הלאומית של אוסטרליה בשנת 1957. שמו של ההר ניתן לו על ידי ועדת השמות האנטארקטיים של אוסטרליה. ההר נקרא על שמו של ד. או. קייזר (D.O. Keyser), שהיה קצין רדיו בתחנת מוסון בשנת 1961. הר קייזר באתר הסקר הגאולוגי של ארצות הברית הר קייזר באתר הגאזט האנטארקטי של ממשלת אוסטרליה הר קייזר באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים של ארצות הברית מידע גאוגרפי והיסטורי מידע גאוגרפי
הר ריידר

הר ריידר (באנגלית: Mount Ryder) הוא הר בחלק המזרחי של הרי טולה בארץ אנדרבי, שבאנטארקטיקה. ההר ממוקם בין נונאטאקי הארווי לבין הר קייזר. ההר ממוקם 38 קילומטרים מזרחית לפסגת פיתגורס. ההר מופה בהתבסס על תצלומי אוויר שצולמו ממטוסי משלחת החקר האנטארקטית הלאומית של אוסטרליה בשנת 1956 ובשנת 1957. שמו של ההר ניתן לו על ידי ועדת השמות האנטארקטיים של אוסטרליה. ההר נקרא על שמו של ב. פ. ריידר (B.P. Ryder), שהיה קצין רדיו בתחנת מוסון בשנת 1961. הר ריידר באתר הסקר הגאולוגי של ארצות הברית הר ריידר באתר הגאזט האנטארקטי של ממשלת אוסטרליה הר ריידר באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע גאוגרפי
רחל ברגשטיין

רחל ברגשטיין (נולדה בשנת 1939) היא שחיינית עבר ישראלית, אלופת ישראל ושיאנית ישראל בשחייה. ברגשטיין התאמנה בקבוצת הפועל גוש זבולון בהדרכתו של יוסף טלקי. באליפות ישראל שנערכה בשנת 1952 זכתה ברגשטיין במדליית ארד במשחה ל-100 מטר בתוצאה של 1:40.9 דקות, אחרי ויויאן חסון שקבעה שיא ישראלי חדש לנוער של 1:37.4 דקות, שיפור לשיא הישראלי של אסתר וייסליצר מהפועל חיפה (1:37.8 דקות) וש. לנדס מברית מכבים עתיד (1:40.8 דקות). בתחרות שנערכה בכפר המכבי בסוף אוקטובר 1953 קבעה ברגשטיין במשחה ל-150 מטר מעורב שיא ישראל חדש של 2:32.2 דקות, שיפור לשיא הקודם (2:39.8 דקות). באליפות הקרב רב הראשונה שנערכה בישראל, ברמת השופט, בתחילת אוקטובר 1954 זכתה ברגשטיין במקום הראשון עם 1523 נקודות, לפני אילנה רייזנר חברתה לקבוצה (1006 נקודות) ונועה מוזר מהפועל תל עמל (1004 נקודות). שבועיים לאחר מכן, באליפות ישראל היא זכתה בשתי מדליות כסף, במשחה ל-100 מטר חופשי בתוצאה של 1:17.2 דקות, אחרי שושנה ריבנר מברית מכבים עתיד (1:14.7 דקות) ולפני חברתה לקבוצה ירדנה שאל (1:27.1 דקות) ובמשחה ל-400 מטר חופש בתוצאה של 6:37.3 דקות, אחרי שושנה ריבנר (6:04.5 דקות) ולפני ירדנה שאל (6:56.5 דקות). בתחרות שנערכה במזרע בנובמבר אותה שנה היא קבעה במשחה ל-200 מטר מעורב אישי שיא ישראל חדש, שיא יסוד של 3:31.5 דקות. באליפות ישראל שנערכה בשנת 1955 זכתה ברגשטיין בשלוש מדליות כסף, במשחה ל-100 מטר חופשי בתוצאה של 1:17.6 דקות, אחרי שושנה ריבנר (1:09.5 דקות) ולפני דורית שרצר מברית מכבים עתיד (1:22.3 דקות), במשחה ל-400 מטר חופשי בתוצאה של 6:30.8 דקות, אחרי שושנה ריבנר (5:46.3 דקות) ולפני דורית שרצר (6:33.0 דקות) ובמשחה ל-100 מטר פרפר בתוצאה של 1:41.3 דקות, אחרי דורית שרצר (1:36.3 דקות) ולפני יהודית לוזיה מהפועל אפיקים (1:46.5 דקות). באליפות ישראל שנערכה בשנת 1956 זכתה ברגשטיין במדליית כסף, במשחה ל-100 מטר חופשי בתוצאה של 1:17.1 דקות, אחרי שושנה ריבנר (1:09.3 דקות) ולפני דורית שרצר (1:19.6 דקות). צבי כתבי, הישגי השחיה הישראלית בשנת 1952, דבר, 31 באוקטובר 1952 צבי כתבי, שחייה 1954: צעד קדימה, דבר, 26 בנובמבר 1954 דבר הספורט - השחיינים עוד לא הספיקו לנוח, דבר, 15 באוקטובר 1952 שחיה - תחרויות שחיה בגוש זבולון, הארץ, 25 באוקטובר 1953 ספורט - סלפטר וברגשטיין אלופי קרב רב, על המשמר, 3 באוקטובר 1954 שלמה מוזר, אורות וצללים באליפות השחיה, דבר, 17 באוקטובר 1954 שיאים חדשים הושגו בשחיה, מעריב, 7 בנובמבר 1954 ישראל פז, מנדלבוים: 100 חתירה-1:00,6 דק', ריבנר: 100 חתירה - 1:09.5 דק', על המשמר, 9 באוקטובר 1955 4 שיאים ארציים הוצבו באליפות ישראל בשחייה, דבר, 7 באוקטובר 1956 5 שיאים והפתעות באליפות ישראל בשחייה, חרות, 7 באוקטובר 1956
תולעים קוצניות ראש

תולעים קוצניות ראש (שם מדעי: Acanthocephala) היא מערכה מונופילטית של בעלי חיים טפילים הכוללת 1,150 מינים לפחות החיים באוקיינוסים, מים מתוקים וביבשה. משמעות השם הלטיני הוא ראש קוצני בשל החדק הקוצני (probosces), אשר באמצעותו נצמדת התולעת למעי הפונדקאי. סייוג הטפילות של כל מיני הקבוצה, בלי יוצא מהכלל, היא טפילות פנימית ואובליגטורית. כלומר, חיים בתוך גוף הפונדקאי ואינם יכולים לחיות ולהתרבות ללא הפונדקאי. המינים במערכה זו הם טפילים של בעלי חוליות כגון יונקים, עופות, זוחלים, דגים וחסרי חוליות שונים. כאשר הקבוצה שבה מתועדים מקרי הטפילות השכיחים ביותר הם דגי הגרם. נוכחותם במעי גורמת נזק מקומי בלבד ועל פי רוב אינה סיבת התמותה של הפונדקאי, לעיתם רחוקות מאוד יגרמו נזק לאדם או לחיות משק. זו עשויה להיות הסיבה למיעוט המחקרים על מערכה זו, בהשוואה לתולעים טפילות אחרות כשרשורים ותולעים נימיות. אורכם משתנה, מפחות ממילמטר עד למטר. צבעם צהוב. בין המינים קיימת אחידות רבה במבנה, שלבי הזחל ובמחזור החיים. קיימים הבדלים (לעיתים מינוריים ולא חד משמעיים) בין המינים במבנה וגודל החדק, בסידור הזיזים הקוצניים וכמותם, אך הבדלים אלו קיימים אף בין הפריטים במין מסוים. הרבייה המינית מתרחשת בתוך מעיים של בעל חוליות, הביצים המופרות מופרשות בצואה ואינן מתפתחות עד אשר נאכלות על ידי חסר חוליות פרוק רגליים, דרך אדמה או מים מזוהמים בצואה או דרך אכילת הגללים עצמם. במערכת העיכול של חסר החוליות, מתפתח הזחל ומתחפר מהמעי למערכת הדם הפתוחה (hemocoel), שם מפתח הזחל את החדק הקוצני ונראה כגרסה מוקטנת של צורת הבוגר, הוא נשאר שם רדום. מחזור החיים ממשיך כאשר חסר החוליות נאכל על ידי בעל חוליות נגוע בטפיל. אז נעור הזחל ומתפתח במעיים של בעל החוליות לבוגר. מדיה וקבצים בנושא תולעים קוצניות ראש בוויקישיתוף תולעים קוצניות ראש, באתר ITIS (באנגלית) תולעים קוצניות ראש, באתר NCBI (באנגלית) תולעים קוצניות ראש, באתר האנציקלופדיה של החיים (באנגלית) תולעים קוצניות ראש, באתר GBIF (באנגלית) תולעים קוצניות ראש, באתר אנציקלופדיה בריטניקה (באנגלית) Kennedy, C. (2006). Ecology of the Acanthocephala. Cambridge: Cambridge University Press. doi:10.1017/CBO9780511541902 ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
מלנורוזאורוס

מלנורוזאורוס (שם מדעי: Melanorosaurus; מילולית: "לטאת ההרים השחורים") הוא סוג של דינוזאור בן לקבוצת דמויי זאורופודים, אשר התקיים בטריאס העליון לפני 216.5-201 מיליון שנה. המאובנים שלו נמצאו בדרום אפריקה. דינוזאור זה היה קרוב לפלטאוזאוריים, אך היה מהפרוזאורופודים הקרובים ביותר לזאורופודים האמיתיים והיה בעל מבנה גוף כבד יחסית ועצמות חזקות יותר. הוא הגיע לאורך 8 מטרים ולמשקל של 1.3 טון בממוצע. אורך הגולגולת הגיע ל-25 סנטימטרים והייתה משולשת בצורתה. השיניים שימשו ללעיסת צמחים. ככל הנראה הוא לא השתמש בגפיו האחוריות כדי להזדקף אלא נע על ארבע רגליים כל הזמן. מאובניו התגלו בתצורות אליוט (אנ') שבלסוטו, ובדרום אפריקה. באזורו נמצאו דינוזאורים רבים לרבות ההטרודונטוזאורוס והמסוספונדילוס. סוג זה כלל מין אחד - Melanorosaurus readi, אשר הוגדר ב-1924. ב-1993 התגלו בדרום אפריקה מאובנים נוספים שאולי השתייכו למין אחר בשם Melanorosaurus thabanensis, אך מבנה העצמות היה שונה, כך שהם שויכו לסוג חדש - מרוקטנוס (Meroktenos). מדיה וקבצים בנושא מלנורוזאורוס בוויקישיתוף מלנורוזאורוס, באתר GBIF (באנגלית)
בובי בראון

רוברט בריספורד בראון (נולד ב-5 בפברואר 1969) הוא זמר, כותב שירים, ראפר, רקדן ושחקן אמריקאי. בראון נולד בבוסטון, שבמסצ'וסטס. בראון גדל בפרויקטים של פארק הבוסתן של רוקסברי. הטעם הראשון של בראון להיות על הבמה התרחש כשהיה בן שלוש ואחד מאלילי ילדותו, ג'יימס בראון, הופיע בבוסטון. המופע הזה עורר חלום להיות זמר. בראון הצטרף למקהלת הכנסייה, שם זיהה ופיתח את יכולות השירה בין השנים 1992–2007 היה נשוי לויטני יוסטון ולהם בת, בובי קריסטינה בראון (2015-1993). החל משנת 2012 בראון נשוי לאליסיה אתראדג' ,לזוג שלושה ילדים [1] ב 1981 הוקם הרכב מוזיקלי New Edition על ידי בובי בראון. החל מקריירת סולו, הוא נהנה מההצלחה עם אלבומו השני בשנת 1988, Don't Be Cruel(אנ'), שהוליד חמישה סינגלים שהגיעו לעשרת הגדולים במצעד הבילבורד, ביניהם הלהיט "My Prerogative" שכתב בעצמו, והשיר זוכה הגראמי "Every Little Step". הוא גם כיכב בסרטים כמו הגבול הדק בין אהבה לשנאה (1996) ו-two can play that game, ב 2011. הוא חזר למהדורה החדשה (New Edition) לאלבום איחוד וסיבוב הופעות מ-1996 ל-1997, וכן ב-2005. באוקטובר 2023, בראון, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. My Prerogative (גם שיר של בריטני ספירס) Something in Common (עם ויטני יוסטון) Every Little Step Girlfriend Don't Be Cruel 1988 King of Stage 1986 Bobby 1992 Forever 1997 The Masterpiece 2012 בובי בראון, ברשת החברתית פייסבוק בובי בראון, ברשת החברתית אקס (טוויטר) בובי בראון, ברשת החברתית אינסטגרם בובי בראון, סרטונים בערוץ היוטיוב בובי בראון, במסד הנתונים הקולנועיים IMDb (באנגלית) בובי בראון, באתר אפל מיוזיק (באנגלית) בובי בראון, באתר ספוטיפיי בובי בראון, באתר Last.fm (באנגלית) בובי בראון, באתר AllMusic (באנגלית) בובי בראון, באתר MusicBrainz (באנגלית) בובי בראון, באתר דיזר בובי בראון, באתר Yandex.Music (ברוסית) בובי בראון, באתר Discogs (באנגלית) בובי בראון, באתר Songkick (באנגלית) בובי בראון, באתר Genius בובי בראון, באתר SecondHandSongs בובי בראון, באתר בילבורד (באנגלית) סוכנויות הידיעות, בובי בראון: "אני אוהב אותך וויטני", 12 בפברואר 2012 Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
חולדת צ'ינצ'יל בנט

חולדת צינציל בנט (שם מדעי: Abrocoma bennettii) היא מין של מכרסם ממשפחת חולדות צ'ינצ'יל האנדמית לצ'ילה. חולדת צ'ינצ'יל בנט מגיעה לגודל של צ'ינצ'ילה באורך 35 סנטימטרים ומשקל של חצי קילו. חולדת צ'ינצ'יל בנט ניזונה בעיקר מעשב. מין זה תואר על ידי החוקר גורג' רוברט וטרהאוס ב-1837 ומצב שימורו הוא ללא חשש. מדיה וקבצים בנושא חולדת צ'ינצ'יל בנט בוויקישיתוף חולדת צ'ינצ'יל בנט, באתר ITIS (באנגלית) חולדת צ'ינצ'יל בנט, באתר NCBI (באנגלית) חולדת צ'ינצ'יל בנט, באתר Animal Diversity Web (באנגלית) חולדת צ'ינצ'יל בנט, בבסיס הנתונים ARKive (באנגלית) חולדת צ'ינצ'יל בנט, באתר האנציקלופדיה של החיים (באנגלית) חולדת צ'ינצ'יל בנט, באתר GBIF (באנגלית) חולדת צ'ינצ'יל בנט באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
וולוו VN

וולוו VN (באנגלית: Volvo VN) הם סדרות של משאיות כבדות מתוצרת וולוו משאיות, אשר הורכבו באמצעות החטיבה "וולוו משאיות אמריקה הצפונית", בבעלות יצרנית הרכב השוודית וולוו אשר מיוצרים משנת 1996 בארצות הברית. דגמי וולוו VN כוללים תצורת טנדם בהם דגמי משאית סמי-טריילר כבדה ופול טריילר כאשר החלק העיקרי בה הוא הגורר אליו ניתן לחבר נגרר. "וולוו VN" פותחה לראשונה בצפון אמריקה, הוגדרה כמשאית "וולוו Class 8" (אנ') מהדור השני. בשנת 2004 הוצג דגם הדור השלישי עם מכסה המנוע המעודכן. כיום דגמי "וולוו VN" זמינים באופן בלעדי לשוק באמריקה הצפונית. משאית כבדה. מכלית (משאית). משאית סמי-טריילר. משאית פול-טריילר. משאית קונבנציונלית ללא תא שינה. דגמי גורר (סמי-טריילר, פול-טריילר) הכוללים תא שינה בקבינה. "VN". "VNL". "VNM". "volvo VN430". "volvo VN630". "volvo VN670". "volvo VN730". "volvo VN780". "VNL 300 / VNM 200" "volvo". "וולוו VNL" - גורר "וולוו VN" עם נגרר בעל מכולה סגורה "וולוו VN" דגם "DHZ" "וולוו VN", שנת 2009 "וולוו VN", שנת 2013 "וולוו VN" - סמי-טריילר "וולוו VN" - גורר "וולוו VNL" גוררת סמי-טריילר ומאחוריו פול-טריילר "וולוו VN", משאית של יצרנית המשקאות קוקה-קולה "וולוו VN", משאית של חברת שילוח מטענים פדקס גוררת סמי-טריילר ומאחוריו פול-טריילר "וולוו VNL", שנת 2005 מכלית (משאית) "וולוו VN" "וולוו VN" עם נגרר בעל מכולה סגורה "וולוו VN" דגם "IAA", שנת 2010 וולוו וולוו F88 וולוו F10, F12, F16 מדיה וקבצים בנושא וולוו VN בוויקישיתוף וולוו VN, סרטון באתר יוטיוב וולוו VN, סרטון באתר יוטיוב וולוו VN, בביצוע דגם VNL, סרטון באתר יוטיוב וולוו VN, סרטון באתר יוטיוב מנוע קטרפילר דגם "3406E" highwayandheavyparts.com/n-12780-caterpillar-3406e-engine-spotlight משאיות וולוו volvotrucks.com/en-en/home וולוו vnl ]volvotrucks.us/trucks/vnl "וולוו VN" - תמונה flickr.com/photos/volvotrucks סדרות וולוו vnl volvotrucks.com/en-en/trucks/volvo-vnl-series וולוו vnl כולל תמונות iaai.com/VehicleDetails דגמי "וולוו VN" cittrucks.com/sales/volvo